**D i s p o z i ț i a**

**nr. 20 din 19 ianuarie 2022**

**privind** recuperarea prejudiciului reprezentând acordarea nejustificată a unor drepturi de personal, prin remunerarea, în luna decembrie 2021, a funcției de șef serviciu Audit Intern la un nivel superior funcției de șef serviciu de la nivelul oricărui alt serviciu existent în cadrul aparatului de specialitate al Consiliului Județean Cluj

Preşedintele Consiliului Judeţean Cluj,

Analizând referatul comun al Direcției Juridice și Direcţiei Generale Buget-Finanțe, Resurse Umane nr. 1857/2022, privind recuperarea prejudiciului reprezentând acordarea nejustificată a unor drepturi de personal, prin remunerarea, în luna decembrie 2021, a funcției de șef serviciu Audit Intern la un nivel superior funcției de șef serviciu de la nivelul oricărui alt serviciu existent în cadrul aparatului de specialitate al Consiliului Județean Cluj.

Luând în considerare:

* punctul 4 din Decizia Curţii de Conturi a României – Camera de Conturi Cluj nr. 39/2019;
* Sentința Civilă nr. 1087/20.04.2021 pronunțată de Tribunalul Cluj în dosarul nr.1389/117/2020 rămasă definitivă prin Decizia Civilă nr. 1133/18.10.2021 a Curții de Apel Cluj;
* comunicarea și înregistrarea Deciziei civile nr. 1133/18.10.2021 a Curții de Apel Cluj la Consiliul Județean Cluj cu nr. 41.539/17.11.2021;

Având în vedere dispozițiile:

* Hotărârea Consiliului Județean Cluj nr. 249/2021 pentru modificarea Hotărârii Consiliului Judeţean Cluj nr. 169/2017 privind stabilirea salariilor de bază pentru personalul angajat în cadrul aparatului de specialitate al Consiliului Județean Cluj;
* Hotărârea Consiliului Județean Cluj nr. 250/2021 pentru stabilirea unor măsuri cu privire la salariile de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din instituţiile publice de interes judeţean din subordinea acestuia pentru anul 2022;
* Dispoziția Președintelui 740/2021 privind recuperarea prejudiciului constatat prin Decizia Curţii de Conturi a României – Camera de Conturi Cluj nr. 32/2019, ca urmare a acordării unor drepturi de personal domnului Pop Alexandru-Daniel prin remunerarea funcției de șef Serviciu Audit Intern la un nivel superior;
* Dispoziția Președintelui nr. 758/24.12.2021 privind stabilirea salariului domnului Pop Alexandru-Daniel, șef serviciu la Serviciul Audit Intern conform Deciziei Curţii de Conturi a României – Camera de Conturi Cluj nr. 32/2019;

Ținând cont de prevederile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 30 – 32, art.40, art. 80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

În conformitate cu prevederile:

* art. 1, ale art. 190 alin. (3), alin. (4), ale art. 191 alin. (1) lit. f), ale art. 367, ale art. 499 și ale art. 500 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 256, art. 257 și art. 259 din Legea nr. 53/2003 Codul muncii, republicată, cu modificările și completările ulterioare;
* art. 33 alin (3), teza a doua din Legea nr. 94/1992 privind organizarea şi funcţionarea Curţii de Conturi, cu modificările și completările ulterioare;
* art. 729 din Legea nr. 134/2010 privind Codul de procedură civilă, republicată, cu modificările și completările ulterioare;
* art.1 alin. (1), art.7, art. 10 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1. (1)** Sestabileşte prejudiciul în sumă de \_\_\_\_\_\_\_ lei brut, respectiv \_\_\_\_\_\_\_ lei net reprezentând acordarea nejustificată, domnului Pop Alexandru-Daniel, șef serviciu la Serviciul Audit Intern, a unor drepturi de personal, prin remunerarea, în luna decembrie 2021, a funcției de șef serviciu Audit Intern la un nivel superior funcției de șef serviciu de la nivelul oricărui alt serviciu existent în cadrul aparatului de specialitate al Consiliului Județean Cluj, conform măsurii de la punctul 4 din Decizia Curţii de Conturi a României – Camera de Conturi Cluj nr. 32/2019.

**(2)** Recuperarea prejudiciului în sumă de \_\_\_\_\_\_\_ lei net, stabilit conform alineatului 1 se face în 36 de rate lunare egale, prin reţineri din salariul domnului Pop Alexandru-Daniel, șef serviciu, începând cu drepturile salariale aferente lunii ianuarie 2022.

**(3)** Se va proceda la regularizarea obligațiilor, aferente drepturilor de personal acordate nejustificat, cu bugetul general consolidat, întocmirea declarațiilor rectificative și înregistrarea în evidența financiar contabilă a operațiunilor specifice.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

**a)** 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

**b)** un an de la data comunicării prezentei dispoziții, pentru motive temeinice.

**Art. 3.** Dispoziția de imputare rămasă definitivă ca urmare a neintroducerii ori a respingerii acțiunii în anulare de către instanța de contencios administrativ constituie titlu executoriu.

**Art. 4.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane.

**Art. 5.** Prezenta dispoziţie se comunică prin e-mail Direcţiei Generale Buget-Finanţe, Resurse Umane - Serviciul Resurse Umane, domnului Pop Alexandru-Daniel precum, şi Prefectului Judeţului Cluj.

 **CONTRASEMNEAZĂ :**

 **P R E Ş E D I N T E, SECRETAR GENERAL AL JUDEŢULUI,**

 Alin TIȘE Simona GACI